title: 2007/585/ES: Rozhodnutie Rady z  10. júla 2007 o podpísaní a predbežnom vykonávaní Dohody o vedecko-technickej spolupráci medzi Európskym spoločenstvom a Izraelským štátom

text:
               25.8.2007

               SK

               Úradný vestník Európskej únie

               L 220/3

         ROZHODNUTIE RADY
   z 10. júla 2007
   o podpísaní a predbežnom vykonávaní Dohody o vedecko-technickej spolupráci medzi Európskym spoločenstvom a Izraelským štátom
   (2007/585/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 170 v spojení s prvou vetou prvého pododseku článku 300 ods. 2,
   so zreteľom na návrh Komisie,
   keďže:

               (1)

               Komisia dojednala v mene Spoločenstva dohodu o vedecko-technickej spolupráci s Izraelským štátom s možnosťou predbežného vykonávania obnovenej dohody od 1. januára 2007. Predbežné uplatňovanie by izraelským subjektom umožnilo zúčastniť sa prvých výziev na predloženie návrhov v rámci siedmeho rámcového programu.

               (2)

               Výsledkom rokovaní bol návrh zmluvy parafovanej 15. februára 2007 oprávnenými zástupcami obidvoch strán.

               (3)

               Dohoda by sa mala podpísať a vykonávať predbežne do ukončenia postupov pre jej formálne uzatvorenie,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda o vedecko-technickej spolupráci medzi Európskym spoločenstvom a Izraelským štátom a spoločné vyhlásenie pripojené k dohode, s výhradou uzatvorenia uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať v mene Spoločenstva dohodu, s výhradou jej uzatvorenia.
   Článok 3
   Dohoda o vedecko-technickej spolupráci medzi Európskym spoločenstvom a Izraelským štátom sa vykonáva predbežne.
   Článok 4
   1.   Komisia prijme v rámci Výskumného výboru ES a Izraela, ustanoveného článkom 4 dohody s ohľadom na rozhodnutia v súlade s oddielom I.1 prílohy I k dohode o uplatniteľnosti pravidiel založenia právnych štruktúr vytvorených podľa článkov 169 a 171 Zmluvy o ES v Izraeli, pozíciu Spoločenstva.
   2.   Komisia prijme v rámci Výskumného výboru ES a Izraela, ustanoveného článkom 4 dohody s ohľadom na rozhodnutia v súlade s článkom 4 ods. 2 dohody o určení regiónov Izraela, ktoré môžu byť oprávnené využívať výskumné činnosti v rámci pracovného programu „Výskumný potenciál“ podľa zvláštneho programu „Kapacity“, pozíciu Spoločenstva.
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 10. júla 2007

            Za Radu

            predseda

         F. TEIXEIRA DOS SANTOS

    ---documentbreak---

               25.8.2007

               SK

               Úradný vestník Európskej únie

               L 220/5

         DOHODA
   o vedecko-technickej spolupráci medzi Európskym spoločenstvom a Izraelským štátom
   EURÓPSKE SPOLOČENSTVO, ďalej len „Spoločenstvo“,
   na jednej strane
   a
   IZRAELSKÝ ŠTÁT, ďalej len „Izrael“,
   na strane druhej,
   ďalej len ako „strany“,
   BERÚC DO ÚVAHY význam súčasnej vedecko-technickej spolupráce medzi Izraelom a Spoločenstvom a svoj vzájomný záujem na jej posilňovaní v kontexte vytvorenia európskeho výskumného priestoru,
   KEĎŽE Izrael a Spoločenstvo v súčasnosti realizujú výskumné programy v oblasti spoločného záujmu,
   KEĎŽE Izrael a Spoločenstvo majú záujem o vzájomne prospešnú spoluprácu na týchto programoch,
   BERÚC DO ÚVAHY záujem oboch strán na podporovaní vzájomného prístupu svojich výskumných subjektov k činnostiam výskumu a vývoja v Izraeli na jednej strane a k rámcovým programom Spoločenstva pre výskum a technologický rozvoj na strane druhej,
   BERÚC DO ÚVAHY Euro-stredomorskú dohodu o založení pridruženia medzi Európskymi spoločenstvami a ich členskými štátmi na jednej strane a Izraelským štátom na strane druhej, ktorá nadobudla platnosť 1. júna 2000, podľa ktorej sa strany zaväzujú zintenzívniť vedecko-technickú spoluprácu a podľa ktorej sa dohodli na stanovení podmienok pre vykonávanie tohto cieľa v samostatných dohodách, ktoré sa majú uzatvoriť na tento účel,
   KEĎŽE Spoločenstvo a Izrael uzatvorili dohodu o vedecko-technickej spolupráci na obdobie šiesteho rámcového programu, ktorou sa ustanovuje jej obnovenie podľa vzájomne dohodnutých podmienok,
   KEĎŽE rozhodnutím č. 1982/2006/ES (1) Európsky parlament a Rada Európskej únie prijali siedmy rámcový program Európskeho spoločenstva pre výskum, technologický rozvoj a demonštračné činnosti (na roky 2007 až 2013) (ďalej len ako „siedmy rámcový program ES“),
   KEĎŽE bez toho, aby boli dotknuté príslušné ustanovenia Zmluvy o založení Európskeho spoločenstva, táto dohoda a akékoľvek činnosti podľa nej vykonávané žiadnym spôsobom neovplyvnia právomoci udelené v členských štátoch na vykonávanie dvojstranných činností s Izraelom v oblasti vedy, technológie, výskumu a vývoja a v prípade vhodnosti ani právomoci na uzatváranie dohôd na tento účel,
   DOHODLI SA TAKTO:
   Článok 1
   Rozsah
   1.   Izrael sa na základe podmienok stanovených alebo uvádzaných v tejto dohode a jej prílohách pridružuje k siedmemu rámcovému programu Európskeho spoločenstva pre výskum, technologický rozvoj a demonštračné činnosti (na roky 2007 až 2013) (ďalej len ako „siedmy rámcový program ES“), ktorý bol stanovený rozhodnutím č. 1982/2006/ES, nariadením (ES) č. 2321/2002, upraveným nariadením Európskeho parlamentu a Rady (ES) č. 1906/2006 (2) z 18. decembra 2006 týkajúcim sa pravidiel účasti podnikov, výskumných centier a univerzít na realizácii a šírení výskumných výsledkov siedmeho rámcového programu ES (v rokoch 2007 až 2013), a rozhodnutiami Rady 2006/971/ES, 2006/972/ES, 2006/973/ES, 2006/974/ES a 2006/975/ES.
   2.   Okrem pridruženia uvedeného v odseku 1 môže spolupráca zahrnovať:

               —

               pravidelné diskusie, pokiaľ ide o zameranie a priority politík výskumu a plánovania v Izraeli a Spoločenstve,

               —

               diskusie o perspektívach a rozvoji spolupráce,

               —

               včasné poskytovanie informácií týkajúcich sa vykonávania programov a výskumných projektov Izraela a Spoločenstva a informácií týkajúcich sa výsledkov práce vykonanej v rámci tejto dohody,

               —

               spoločné stretnutia,

               —

               návštevy a výmeny výskumných pracovníkov, inžinierov a technikov,

               —

               pravidelné a trvalé kontakty medzi programovými alebo projektovými manažérmi Izraela a Spoločenstva,

               —

               účasť odborníkov na seminároch, sympóziách a školeniach.

         Článok 2
   Podmienky, pokiaľ ide o pridruženie Izraela k siedmemu rámcovému programu ES
   1.   Izraelské právne subjekty sa zúčastňujú na nepriamych akciách a činnostiach Spoločného výskumného centra siedmeho rámcového programu ES za rovnakých podmienok, ako sú podmienky uplatniteľné pre právne subjekty členských štátov Európskej únie, za podmienok stanovených alebo uvádzaných v prílohách I a II. Pre izraelské výskumné subjekty sú podmienky uplatniteľné na predkladanie a posudzovanie návrhov a podmienky na prideľovanie a uzatváranie zmlúv o grante a/alebo zmlúv v rámci programov Spoločenstva rovnaké ako podmienky uplatniteľné pre zmluvy o grante a/alebo zmluvy uzatvárané v rámci rovnakých programov s výskumnými subjektmi v Spoločenstve, berúc do úvahy vzájomné záujmy Spoločenstva a Izraela.
   Právne subjekty Spoločenstva sa zúčastňujú na izraelských výskumných programoch a projektoch v oblastiach ekvivalentných s oblasťami siedmeho rámcového programu ES za rovnakých podmienok, ako sú podmienky uplatniteľné na izraelské právne subjekty, na ktoré sa vzťahujú podmienky stanovené v prílohách I a II. Právny subjekt založený v inej krajine pridruženej k siedmemu rámcovému programu ES (pridružená krajina) využíva rovnaké práva a povinnosti v rámci tejto dohody ako právne subjekty založené v členskom štáte za predpokladu, že pridružená krajina, v ktorej je právny subjekt založený, súhlasí s priznaním rovnakých práv a povinností právnym subjektom z Izraela.
   2.   Izrael zaplatí za každý rok počas trvania siedmeho rámcového programu ES finančný príspevok do všeobecného rozpočtu Európskej únie. Tento finančný príspevok Izraela sa pripočíta k čiastke vyčlenenej každý rok vo všeobecnom rozpočte Európskej únie na viazané rozpočtové prostriedky s cieľom splniť finančné záväzky vyplývajúcich z rôznych foriem opatrení potrebných na vykonávanie, riadenie a fungovanie siedmeho rámcového programu. Pravidlá upravujúce výpočet a úhradu finančného príspevku Izraela sú stanovené v prílohe III.
   3.   Zástupcovia Izraela sa zúčastňujú ako pozorovatelia na zasadaniach výborov siedmeho rámcového programu ES založených rozhodnutím č. 2006/512/ES zo 17. júla 2006 (3), ktorým sa mení a dopĺňa rozhodnutie č. 1999/468/ES. Na zasadaniach týchto výborov spojených s hlasovaním sa zástupcovia Izraela nezúčastňujú. Izrael je o výsledkoch následne informovaný. Účasť na zasadaniach uvedená v tomto odseku má rovnakú formu, vrátane postupov prijímania informácií a dokumentácie, ako účasť zástupcov členských štátov Európskej únie.
   Zástupcovia Izraela sa môžu zúčastňovať na zasadaniach výboru pre vedecký a technický výskum (CREST). Na zasadaniach tohto výboru spojených s hlasovaním sa zástupcovia Izraela nezúčastňujú a inak za osobitných okolností. Izrael je o výsledkoch následne informovaný.
   4.   Zástupcovia Izraela sa zúčastňujú ako pozorovatelia na zasadaniach správnej rady Spoločného výskumného centra. Účasť na zasadaniach uvedená v tomto odseku má rovnakú formu, vrátane postupov prijímania informácií a dokumentácie, ako účasť zástupcov členských štátov Európskej únie.
   5.   Cestovné náklady a náklady na pobyt zástupcov Izraela, ktorí sa zúčastňujú na zasadaniach výborov a orgánov uvedených v tomto článku alebo na zasadaniach týkajúcich sa realizácie siedmeho rámcového programu ES organizovaných Spoločenstvom, prepláca Spoločenstvo na rovnakom základe a v súlade s postupmi platnými v súčasnosti pre zástupcov členských štátov Európskej únie.
   Článok 3
   Rozšírenie spolupráce
   1.   Strany sa budú v rámci svojich príslušných právnych predpisov usilovať o uľahčenie voľného pohybu a pobytu výskumných pracovníkov zúčastňujúcich sa na činnostiach uvedených v tejto dohode a o uľahčenie cezhraničného pohybu tovarov určených na použitie pri týchto činnostiach.
   2.   Strany zabezpečia, aby transakcia prevodu finančných prostriedkov medzi Spoločenstvom a Izraelom, ktoré sú potrebné na vykonávanie činností podľa tejto dohody, nebola zaťažená žiadnymi finančnými poplatkami a daňami.
   Článok 4
   Výskumný výbor ES a Izraela
   1.   Pod názvom Výskumný výbor ES a Izraela sa zakladá spoločný výbor, ktorého funkcie zahŕňajú:

               —

               zabezpečovanie, hodnotenie a preskúmavanie vykonávania tejto dohody,

               —

               preskúmanie každého opatrenia na zlepšenie a rozvoj spolupráce,

               —

               pravidelné prerokovávanie budúcej orientácie a priorít politík a plánovania výskumu v Izraeli a Spoločenstve, ako aj perspektív budúcej spolupráce.

         2.   Výbor môže na žiadosť Izraela určiť izraelské regióny, ktoré spĺňajú kritériá stanovené v článku 5 ods. 1 nariadenia Rady (ES) č. 1083/2006 (4) a ktoré na základe toho môžu byť oprávnené využívať výskumné činnosti v rámci pracovného programu „Výskumný potenciál“ podľa zvláštneho programu „Kapacity“.
   3.   Výskumný výbor ES a Izraela, ktorý tvoria zástupcovia Komisie a Izraela, prijme svoj rokovací poriadok.
   4.   Výskumný výbor ES a Izraela zasadá najmenej raz za rok. Mimoriadne zasadania sa konajú na žiadosť jednej alebo druhej strany.
   Článok 5
   Záverečné ustanovenia
   1.   Prílohy I, II, III a IV tvoria neoddeliteľnú súčasť tejto dohody.
   2.   Táto dohoda sa uzatvára na obdobie trvania siedmeho rámcového programu ES. Dohoda nadobúda platnosť dňom, keď si obe strany navzájom oznámili ukončenie svojich postupov súvisiacich s jej uzatvorením, a predbežne sa uplatňuje od 1. januára 2007.
   Táto dohoda sa môže meniť a dopĺňať len písomne na základe vzájomnej dohody oboch strán. Nadobudnutie platnosti takýchto zmien a doplnení podlieha rovnakým postupom, ako sú postupy uplatniteľné pre samotnú dohodu diplomatickou cestou. Ktorákoľvek zo strán môže kedykoľvek ukončiť túto dohodu na základe písomnej výpovede so 6-mesačnou výpovednou lehotou doručenej diplomatickou cestou. Projekty a činnosti, ktoré prebiehajú v čase ukončenia tejto dohody výpoveďou alebo uplynutím jej platnosti, pokračujú až do ich ukončenia za podmienok stanovených v tejto dohode. Strany na základe vzájomnej dohody určia ďalšie dôsledky ukončenia tejto dohody.
   3.   Pre prípad, že by niektorá strana oznámila druhej strane, že túto dohodu neuzatvorí, sa obe strany vzájomne dohodli, že:

               —

               Spoločenstvo uhradí Izraelu jeho príspevok do všeobecného rozpočtu Európskej únie uvedený v článku 2 ods. 2,

               —

               avšak finančné prostriedky, ktoré sa Spoločenstvo zaviazalo poskytnúť v súvislosti s účasťou izraelských právnych subjektov na nepriamych opatreniach, vrátane náhrad uvedených v článku 2 ods. 5, Spoločenstvo odpočíta od uvedenej úhrady,

               —

               projekty a činnosti, ktoré sa začali podľa tohto predbežného uplatňovania a ktoré stále prebiehajú v čase uvedenej výpovede, pokračujú až do ich ukončenia za podmienok stanovených v tejto dohode.

         4.   Ak by sa Spoločenstvo rozhodlo zrevidovať šiesty rámcový program ES, oznámi Izraelu presný obsah týchto zmien do jedného týždňa od ich prijatia Spoločenstvom. V prípade takejto zmeny alebo rozšírenia výskumných programov môže Izrael ukončiť túto dohodu výpoveďou so šesťmesačnou lehotou. Ktorákoľvek strana oznámi svoj zámer ukončiť alebo predĺžiť túto dohodu druhej strane v lehote troch mesiacov po prijatí rozhodnutia Spoločenstiev.
   5.   Ak Spoločenstvo schváli nový viacročný rámcový program pre výskum, technologický rozvoj a demonštračné činnosti, nová dohoda môže byť na žiadosť ktorejkoľvek strany obnovená alebo znovu prerokovaná podľa vzájomne dohodnutých podmienok.
   6.   Táto dohoda sa uplatňuje na územiach, na ktorých sa uplatňuje Zmluva o založení Európskeho spoločenstva, a podľa podmienok uvedených v tejto zmluve na jednej strane a na území Izraelského štátu na strane druhej.
   7.   Táto dohoda je vyhotovená v dvoch origináloch v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a hebrejskom jazyku, pričom všetky znenia sú rovnako autentické.

      Съставено в Брюксел на шестнадесети юли две хиляди и седма година.
      Hecho en Bruselas, el dieciséis de julio de dos mil siete.
      V Bruselu dne šestnáctého července dva tisíce sedm.
      Udfærdiget i Bruxelles, den sekstende juli to tusind og syv.
      Geschehen zu Brüssel am sechzehnten Juli zweitausendsieben.
      Kahe tuhande seitsmenda aasta juulikuu kuueteistkümnendal päeval Brüsselis.
      Έγινε στις Βρυξέλλες, στις δέκα έξι Ιουλίου δύο χιλιάδες επτά.
      Done at Brussels on the sixteenth day of July in the year two thousand and seven.
      Fait à Bruxelles, le seize juillet deux mille sept.
      Fatto a Bruxelles, addì sedici luglio duemilasette.
      Briselē, divtūkstoš septītā gada sešpadsmitajā jūlijā.
      Priimta du tūkstančiai septintų metų liepos šešioliktą dieną Briuselyje.
      Kelt Brüsszelben, a kétezer-hetedik év július havának tizenhatodik napján.
      Magħmul fi Brussel, fis-sittax-il jum ta' Lulju tas-sena elfejn u sebgħa.
      Gedaan te Brussel, de zestiende juli tweeduizend zeven.
      Sporządzono w Brukseli, dnia szesnastego lipca roku dwa tysiące siódmego.
      Feito em Bruxelas, em dezasseis de Julho de dois mil e sete.
      Întocmit la Bruxelles, șaisprezece iulie două mii șapte.
      V Bruseli dňa šestnásteho júla dvetisícsedem.
      V Bruslju, dne šestnajstega julija leta dva tisoč sedem.
      Tehty Brysselissä kuudentenatoista päivänä heinäkuuta vuonna kaksituhattaseitsemän.
      Som skedde i Bryssel den sextonde juli tjugohundrasju.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Европa Шериктештиги γчγн
         За Европейское Сообщество

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato di Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de Staat Israël
         W imieniu Państwa Izrael
         Pelo Estado de Israel
         Pentru Statul Israel
         Za Izraelský štát
         Za državo Izrael
         Israelin valtion puolesta
         För Staten Israel

      (1)  Ú. v. EÚ L 412, 30.12.2006.

      (2)  Ú. v. EÚ L 391, 30.12.2006.

      (3)  Ú. v. EÚ L 200, 22.7.2006, s. 11.

      (4)  Ú. v. EÚ L 210, 31.7.2006, s. 25.
   PRÍLOHA I
   PODMIENKY ÚČASTI PRÁVNYCH SUBJEKTOV ČLENSKÝCH ŠTÁTOV EURÓPSKEJ ÚNIE A IZRAELA
   Na účely tejto dohody znamená „právny subjekt“ akúkoľvek fyzickú alebo právnickú osobu založenú podľa právnych predpisov krajiny jej vzniku alebo podľa právnych predpisov Spoločenstva, ktorá má právnu subjektivitu a je oprávnená vo vlastnom mene nadobúdať akékoľvek práva a povinnosti.
   I.   Podmienky účasti izraelských právnych subjektov na nepriamych akciách siedmeho rámcového programu ES

               1.

               Účasť a financovanie právnych subjektov v Izraeli zúčastňujúcich sa nepriamych akcií siedmeho rámcového programu ES upravujú podmienky pre „pridružené krajiny“ stanovené v nariadení (ES) č. 2321/2002 upravenom nariadením (ES) č. 1906/2006. V prípade, že Spoločenstvo prijme ustanovenia na vykonávanie článkov 169 a 171 Zmluvy o založení Európskeho spoločenstva, Izrael sa môže zúčastňovať na právnych štruktúrach vytvorených v rámci týchto ustanovení v súlade s rozhodnutiami a nariadeniami, ktoré sa prijmú na vytvorenie týchto právnych štruktúr, a za predpokladu, že sa tieto rozhodnutia a nariadenia začnú uplatňovať v Izraeli. Spoločný výbor rozhodne o uplatniteľnosti týchto rozhodnutí a nariadení v Izraeli.
               Právne subjekty založené v Izraeli sú oprávnené podieľať sa na nepriamych akciách na základe článkov 169 a 171 Zmluvy o založení Európskeho spoločenstva za rovnakých podmienok ako právne subjekty založené v členských štátoch.
               Právne subjekty založené v Izraeli sú za rovnakých podmienok ako právne subjekty založené v členských štátoch oprávnené na pôžičky, ktoré EIB poskytuje na podporu výskumných cieľov stanovených v siedmom rámcovom programe (finančný nástroj s rozdelením rizika).

               2.

               Izraelské právne subjekty sa za podmienok predpokladaných v článkoch 17 a 27 nariadenia (ES) č. 1906/2006 spolu s právnymi subjektmi Európskeho spoločenstva zohľadňujú pri výbere primeraného počtu nezávislých odborníkov na plnenie úloh a účasť v rôznych skupinách a poradných výborov siedmeho rámcového programu ES so zreteľom na schopnosti a znalosti primerané úlohám, ktoré im boli pridelené.

               3.

               Zmluvy o grante a/alebo zmluvy uzatvorené Spoločenstvom s akýmkoľvek izraelským právnym subjektom s cieľom vykonať nepriamu akciu ustanovujú v súlade s nariadením (ES) č. 1906/2002 a finančnými nariadeniami Európskeho spoločenstva kontroly a audity. Tieto vykonáva priamo Komisia alebo Dvor audítorov Európskych spoločenstiev alebo nad nimi vykonávajú dozor. V duchu spolupráce a spoločného záujmu poskytnú príslušné izraelské orgány každú primeranú a realizovateľnú pomoc, ktorá môže byť za daných okolností potrebná alebo užitočná pre vykonanie takýchto kontrol a auditov.

         II.   Podmienky účasti právnych subjektov členských štátov Európskej únie v izraelských výskumných programoch a projektoch

               1.

               Účasť právnych subjektov založených v Spoločenstve založených podľa právnych predpisov niektorého z členských štátov Európskej únie alebo podľa právnych predpisov Spoločenstva na projektoch izraelských výskumných a rozvojových programov si môže vyžadovať spoločnú účasť najmenej jedného izraelského právneho subjektu. Ak je to potrebné, návrhy na takúto účasť sa predkladajú spoločne s izraelským(-i) právnym(-i) subjektom (subjektmi).

               2.

               Na práva a povinnosti právnych subjektov založených v Spoločenstve, ktoré sa zúčastňujú na izraelských výskumných projektoch v rámci výskumných a rozvojových programov, na podmienky uplatniteľné na predkladanie a hodnotenie návrhov a na prideľovanie a uzatváranie zmlúv o grante a/alebo zmlúv v takýchto projektoch sa s výhradou odseku 1 a prílohy II vzťahujú izraelské zákony, právne predpisy a vládne nariadenia, ktoré upravujú realizáciu výskumných a rozvojových programov, prípadne aj obmedzenia súvisiace s národnou bezpečnosťou, spôsobom, akým sa vzťahujú na izraelské právne subjekty, a ktoré, berúc do úvahy povahu spolupráce medzi Izraelom a Spoločenstvom v tejto oblasti, zaručujú rovnocenný prístup.
               Na financovanie právnych subjektov založených v Spoločenstve, ktoré sa zúčastňujú na izraelských výskumných projektoch v rámci výskumných a rozvojových programov, sa vzťahujú izraelské zákony, právne predpisy a vládne nariadenia, ktoré upravujú realizáciu výskumných a rozvojových programov, prípadne aj obmedzenia súvisiace s národnou bezpečnosťou, spôsobom, akým sa vzťahujú na iné ako izraelské právne subjekty zúčastňujúce sa na izraelských výskumných projektoch v rámci výskumných a rozvojových programov. Ak sa iným ako izraelským právnym subjektom neposkytuje financovanie, právne subjekty Spoločenstva znášajú svoje vlastné náklady vrátane pomerného podielu na nákladoch na všeobecné riadenie a správu príslušného projektu.

               3.

               V závislosti od povahy projektu sa môžu návrhy predkladať:

                           i)

                           úradu hlavného vedeckého pracovníka pri ministerstve priemyslu, obchodu a práce v prípade spoločných priemyselných výskumných a rozvojových projektov s izraelskými spoločnosťami. V tomto výskumnom a rozvojom programe nie sú vopred stanovené oblasti. Spoločné projektové návrhy sa môžu predkladať v akejkoľvek oblasti priemyselného výskumu a rozvoja. Okrem toho môžu izraelské spoločnosti v rámci programu Magnet predkladať návrhy na spoluprácu s výskumnými subjektmi založenými v Spoločenstve. Pre takúto spoluprácu je potrebný súhlas príslušného konzorcia a manažmentu programu Magnet;

                           ii)

                           ministerstvu vedy, kultúry a športu v prípade strategického výskumu v prioritných oblastiach. Tieto oblasti sa každoročne určujú a špecifikujú vo verejnej výzve na predloženie návrhov;

                           iii)

                           úradu hlavného vedeckého pracovníka pri ministerstve poľnohospodárstva – fondu na podporu poľnohospodárskeho výskumu;

                           iv)

                           úradu hlavného vedeckého pracovníka pri ministerstve národnej infraštruktúry pre oblasti energetiky, rozvoja infraštruktúry a geologických vied;

                           v)

                           úradu hlavného vedeckého pracovníka pri ministerstve zdravotníctva a novozaloženej Rade lekárskeho výskumu, do ktorej sa začlenila grantová agentúra pre biomedicínsky výskum.

               4.

               Izrael pravidelne informuje Spoločenstvo a izraelské právne subjekty o aktuálnych izraelských programoch a možnostiach účasti právnych subjektov založených v Spoločenstve.

         PRÍLOHA II
   ZÁSADY UDEĽOVANIA PRÁV DUŠEVNÉHO VLASTNÍCTVA
   I.   Uplatňovanie
   Na účely tejto dohody má pojem „duševné vlastníctvo“ význam uvedený v článku 2 Dohovoru o zriadení Svetovej organizácie duševného vlastníctva, podpísaného v Štokholme 14. júla 1967, pojem „poznatky“ znamená výsledky vrátane informácií, bez ohľadu na to, či môžu alebo nemôžu byť chránené, ako aj autorské práva alebo práva týkajúce sa takýchto informácií, ktoré sú predmetom žiadostí o registráciu patentov, priemyselných vzorov, rastlinných odrôd, doplnkových ochranných certifikátov alebo podobných foriem ochrany alebo ktoré sú predmetom vydania takýchto dokladov.
   II.   Práva duševného vlastníctva právnych subjektov zmluvných strán

               1.

               Každá strana zabezpečí, aby práva duševného vlastníctva právnych subjektov druhej strany, ktoré sa zúčastňujú na činnostiach vykonávaných podľa tejto dohody, a súvisiace práva a povinnosti vyplývajúce z takejto účasti boli v súlade s príslušnými medzinárodnými dohovormi, ktoré sú na strany uplatniteľné, vrátane dohody TRIPS (dohoda o obchodných aspektoch práv duševného vlastníctva spravovaná Svetovou obchodnou organizáciou), ako aj Bernského dohovoru (Parížsky akt z roku 1971) a Parížskeho dohovoru (Štokholmský akt z roku 1967).

               2.

               Izraelské právne subjekty, ktoré sa zúčastňujú na nepriamej akcii siedmeho rámcového programu ES, majú v oblasti duševného vlastníctva práva a povinnosti podľa podmienok stanovených v nariadení (ES) č. 1906/2002 a zmluvách o grante a/alebo zmluvách uzavretých s Európskym spoločenstvom, a to v súlade s odsekom 1. Ak sa Izrael zúčastňuje na nepriamej akcii siedmeho rámcového programu ES vykonávaného podľa článku 169 Zmluvy o založení Európskeho spoločenstva, má rovnaké práva a povinnosti, pokiaľ ide o duševné vlastníctvo, ako sú práva a povinnosti účastníckych členských štátov stanovené v príslušnom rozhodnutí Európskeho parlamentu a Rady, ako aj v zmluve o grante a/alebo zmluve uzatvorenej podľa takého rozhodnutia s Európskym spoločenstvom, a to v súlade s odsekom 1.

               3.

               Právne subjekty Spoločenstva, ktoré sa zúčastňujú na izraelskom výskumnom programe alebo projektoch, majú rovnaké práva a povinnosti, pokiaľ ide o duševné vlastníctvo, ako sú práva a povinnosti právnych subjektov založených v Izraeli, ktoré sa zúčastňujú na takomto výskumnom programe alebo projektoch, a to v súlade s odsekom 1.

         III.   Práva duševného vlastníctva zmluvných strán

               1.

               Ak sa zmluvné strany nedohodli inak, na poznatky, ktoré strany získali počas činností vykonávaných v zmysle článku 1 ods. 2 tejto dohody, sa uplatňujú tieto pravidlá:

                           a)

                           strana, ktorá získala takéto poznatky, je vlastníkom uvedených poznatkov. Ak nie je možné určiť príslušný podiel práce jednotlivých strán, strany sú spoločnými vlastníkmi takýchto poznatkov;

                           b)

                           strana, ktorá je vlastníkom uvedených poznatkov, udelí druhej strane prístupové práva k týmto poznatkom na vykonávanie činností uvedených v článku 1 ods. 2 tejto dohody. Takéto prístupové práva sa udeľujú bez licenčného poplatku.

               2.

               Ak sa zmluvné strany nedohodli inak, na ich publikované vedecké práce sa uplatňujú tieto pravidlá:

                           a)

                           v prípade, ak niektorá strana uverejní vedecko-technické údaje, informácie a výsledky prostredníctvom vestníkov, článkov, správ, kníh vrátane videonahrávok a softvéru, ktoré vyplývajú z činností vykonávaných podľa tejto dohody alebo s nimi súvisia, udeľuje sa druhej strane celosvetová, nevýhradná, neodvolateľná a bezplatná licencia na prekladanie, reprodukovanie, úpravu, prenos a verejné šírenie takýchto prác;

                           b)

                           na všetkých kópiách údajov a informácií chránených autorským právom, ktoré sa majú verejne šíriť a pripravovať podľa tohto odseku, sa uvádzajú mená autora(-ov) tejto práce, pokiaľ autor výslovne neodmietne byť menovaný. Takisto sa musí zreteľne uviesť informácia o spoločnej účasti strán.

               3.

               Ak sa zmluvné strany nedohodli inak, na informácie, ktoré strany nezverejňujú, uplatňujú sa tieto pravidlá:

                           a)

                           ak si strany oznamujú informácie týkajúce sa činností vykonávaných podľa tejto dohody, každá strana určí informácie, ktoré chce, aby zostali nezverejňované;

                           b)

                           strana, ktorá informácie dostáva, môže na vlastnú zodpovednosť oznamovať nezverejňované informácie svojim podriadeným orgánom alebo osobám na osobitné účely súvisiace s vykonávaním tejto dohody;

                           c)

                           po predchádzajúcom písomnom súhlase strany, ktorá poskytla nezverejňované informácie, môže prijímajúca strana šíriť takéto nezverejňované informácie v širšom rozsahu, ako je inak povolené v odseku 2. Strany spolupracujú pri vypracúvaní postupov súvisiacich s vyžiadaním a získaním predchádzajúceho písomného súhlasu pre takéto rozsiahlejšie šírenie informácií a každá strana poskytne takýto súhlas v rozsahu, ktorý povoľujú jej vnútorné politiky, právne predpisy a zákony;

                           d)

                           nezverejňované alebo inak dôverné nepísomné informácie poskytované na seminároch alebo iných stretnutiach medzi zástupcami strán, ktoré sa konajú na základe tejto dohody, alebo informácie vyplývajúce zo zapojenia personálu, používania zariadení alebo nepriamych akcií ostávajú dôverné, ak prijímateľ takýchto nezverejňovaných alebo iným spôsobom dôverných alebo tajných informácií bol v čase takéhoto oznámenia upovedomený o dôvernej povahe oznamovaných informácií, a to podľa odseku 1;

                           e)

                           každá strana sa snaží zabezpečiť, aby sa s nezverejňovanými informáciami, ktoré prijala podľa odsekov 1 a 3, nakladalo tak, ako je tu uvedené. Ak niektorá strana zistí, že nebude schopná alebo že možno odôvodnene očakávať, že sa stane neschopnou dodržiavať ustanovenia o nešírení informácií uvedené v odsekoch 1 a 3, neodkladne o tom informuje druhú stranu. Strany následne prerokujú a určia vhodný postup.

         PRÍLOHA III
   PRAVIDLÁ FINANČNÉHO PRISPIEVANIA IZRAELA NA SIEDMY RÁMCOVÝ PROGRAM ES
   I.   Výpočet finančného príspevku Izraela

               1.

               Finančný príspevok Izraela na siedmy rámcový program ES sa každoročne určuje v pomere a ako doplnok k čiastke, ktorá je každoročne k dispozícii zo všeobecného rozpočtu Európskej únie na viazané rozpočtové prostriedky potrebné na implementáciu, riadenie a vykonávanie siedmeho rámcového programu ES.

               2.

               Pomerný činiteľ upravujúci príspevok Izraela sa získa určením pomeru medzi hrubým domácim produktom Izraela v trhových cenách a sumou hrubých domácich produktov členských štátov Európskej únie a Izraela vyjadrených v trhových cenách. Tento pomer sa vypočíta na základe posledných štatistických údajov vzťahujúcich sa na ten istý rok poskytnutých Medzinárodnou bankou pre obnovu a rozvoj a dostupných v čase uverejnenia predbežného návrhu rozpočtu Európskej únie.

               3.

               Komisia oznámi Izraelu neodkladne, ale najneskôr 1. septembra v roku, ktorý predchádza každému finančnému roku, tieto informácie spolu s príslušnými sprievodnými podkladmi:

                           —

                           výšku viazaných rozpočtových prostriedkov uvedených vo výkaze výdavkov predbežného návrhu rozpočtu Európskej únie, zodpovedajúcich siedmemu rámcovému programu ES,

                           —

                           odhadovanú čiastku príspevkov odvodenú od predbežného návrhu rozpočtu a zodpovedajúcu účasti Izraela na siedmom rámcovom programe ES podľa odsekov 1, 2 a 3.

                     Komisia po konečnom schválení všeobecného rozpočtu oznámi Izraelu formou výkazu výdavkov zodpovedajúcich účasti Izraela konečnú čiastku uvedenú v prvom pododseku.

         II.   Úhrada finančného príspevku Izraela

               1.

               Každý finančný rok, najneskôr v januári a v júni, vyzve Komisia Izrael na úhradu finančných prostriedkov zodpovedajúcich jeho príspevku podľa tejto dohody. Na základe týchto výziev na úhradu finančných prostriedkov sa uhradí:
               šesť dvanástin príspevku Izraela najneskôr do 60 dní po prijatí výzvy na úhradu finančných prostriedkov. Tých šesť dvanástin príspevku, ktoré sa majú uhradiť najneskôr do 60 dní od prijatia januárovej výzvy na úhradu, sa však vypočíta na základe čiastky uvedenej vo výkaze príjmov predbežného návrhu rozpočtu: úprava tejto uhradenej čiastky sa vykoná prostredníctvom úhrady tých šiestich dvanástin príspevku, ktoré sa majú uhradiť po prijatí výzvy na úhradu finančných prostriedkov vydanej najneskôr v júni, a to najneskôr do 30 dní.
               Pre prvý rok vykonávania tejto dohody vydá Komisia prvú výzvu na úhradu finančných prostriedkov do 30 dní od jej predbežného vykonávania. Ak sa táto výzva vydá po 15. júni, na jej základe zaplatí Izrael do 60 dní dvanásť dvanástin svojho príspevku vypočítaného na základe čiastky uvedenej vo výkaze príjmov rozpočtu.

               2.

               Príspevok Izraela sa uvádza a uhrádza v eurách. Platba Izraela sa pripisuje v prospech programov Spoločenstva ako rozpočtový príjem pridelený pod príslušnú rozpočtovú kapitolu vo výkaze príjmov všeobecného rozpočtu Európskej únie. Na účely správy týchto rozpočtových prostriedkov sa uplatňuje finančné nariadenie uplatniteľné na všeobecný rozpočet Európskej únie.

               3.

               Izrael uhrádza svoje príspevky podľa tejto dohody v termínoch uvedených v odseku 1. V prípade akéhokoľvek omeškania úhrady príspevku je Izrael povinný zaplatiť úrok z omeškania z neuhradenej čiastky od dátumu splatnosti. Príslušná úroková miera bude rovnaká ako úroková miera uplatňovaná Európskou centrálnou bankou na jej hlavné refinančné operácie v eurách, platná v deň splatnosti, zvýšená o 1,5 percentuálneho bodu.
               Ak je omeškanie úhrady príspevku také, že by mohlo významne ohroziť vykonávanie a riadenie programu, Komisia pozastaví účasť Izraela na tomto programe počas príslušného finančného roka po tom, čo úhrada nebola vykonaná do 20 pracovných dní po formálnej upomienke zaslanej Izraelu, bez toho aby boli dotknuté povinnosti Spoločenstva podľa už uzavretých zmlúv o grante a/alebo zmlúv týkajúcich sa vykonávania vybraných nepriamych akcií.

               4.

               Najneskôr 31. mája roku nasledujúceho po finančnom roku sa na informačné účely pripraví a zašle Izraelu výkaz rozpočtových prostriedkov pre siedmy rámcový program ES štruktúrovaný ako účet príjmov a výdavkov Komisie.

               5.

               V čase účtovnej uzávierky vzťahujúcej sa na každý finančný rok vykoná Komisia v rámci zostavovania účtu príjmov a výdavkov úpravu príslušných účtov so zreteľom na účasť Izraela. Touto úpravou sa zohľadnia zmeny buď vo forme prevodu, zrušení, prenosov, zrušenia viazanosti rozpočtových prostriedkov, alebo doplnkov a zmien rozpočtu vykonaných počas finančného roka. Táto úprava sa vykonáva pri druhej úhrade za nasledujúci finančný rok a v júli 2014 za posledný finančný rok. Ďalšia úprava sa vykoná každý rok do júla 2016.

         PRÍLOHA IV
   FINANČNÁ KONTROLA IZRAELSKÝCH ÚČASTNÍKOV NA PROGRAMOCH SPOLOČENSTVA, NA KTORÉ SA VZŤAHUJE TÁTO DOHODA
   I.   Priama komunikácia
   Komisia komunikuje priamo s účastníkmi siedmeho rámcového programu ES, ktorí sú zriadení v Izraeli, s ich subdodávateľmi. Môžu predkladať priamo Komisii všetky príslušné informácie a dokumentáciu, ktoré sa musia predložiť na základe nástrojov uvedených v tejto dohode a na základe zmlúv o grante a/alebo zmlúv uzavretých na ich vykonávanie.
   II.   Audity

               1.

               V súlade s nariadením Rady (ES, Euratom) č. 1605/2002, zmeneným a doplneným nariadením Rady (ES, Euratom) č. 1995/2006 (1), o rozpočtových pravidlách, ktoré sa vzťahujú na všeobecný rozpočet Európskych spoločenstiev, a nariadením Komisie (ES, Euratom) č. 1248/2006 (2), ktorým sa mení a dopĺňa nariadenie (ES, Euratom) č. 2342/2002, ktorým sa stanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev, a v súlade s ďalšími pravidlami uvedenými v tejto dohode sa zmluvami o grante a/alebo zmluvami uzatvorenými s účastníkmi programov, ktorí sú zriadení v Izraeli, môžu upraviť vedecké, finančné, technické alebo iné audity, s cieľom umožniť zástupcom Komisie alebo iným osobám splnomocneným Komisiou ich kedykoľvek uskutočniť v priestoroch účastníkov a ich subdodávateľov.

               2.

               Aby sa tieto audity mohli uskutočniť, majú zástupcovia Komisie, Európskeho dvora audítorov a iné osoby splnomocnené Komisiou primeraný prístup na miesta, k prácam a dokumentom, ako aj ku všetkým požadovaným informáciám, vrátane ich elektronickej formy, pokiaľ je toto právo prístupu obsiahnuté, čo je výslovne uvedené v zmluvách o grante a/alebo zmluvách uzatvorených na vykonávanie nástrojov uvedených v tejto dohode s účastníkmi z Izraela.

               3.

               Audity môžu byť uskutočňované aj po ukončení siedmych rámcových programov ES a Euratomu alebo po ukončení platnosti tejto dohody na základe podmienok stanovených v predmetných zmluvách o grante a/alebo zmluvách.

               4.

               Príslušný izraelský orgán určený izraelskou vládou je vopred informovaný o auditoch vykonávaných na území Izraela. Toto upovedomenie nie je zákonnou podmienkou pre uskutočnenie takýchto auditov.

         III.   Kontroly na mieste

               1.

               V rámci tejto dohody je Komisia (OLAF) splnomocnená na vykonávanie kontrol alebo inšpekcií priamo na mieste v prevádzkových priestoroch účastníkov a ich subdodávateľov z Izraela v súlade s podmienkami stanovenými v nariadení Rady (Euratom, ES) č. 2185/96 (3).

               2.

               Komisia pripraví a uskutoční kontroly alebo inšpekcie priamo na mieste v úzkej spolupráci s príslušným izraelským orgánom určeným izraelskou vládou tak, ako sa uvádza v dodatku A k tejto prílohe. Určený orgán je včas informovaný o predmete, účele a právnom základe týchto kontrol a inšpekcií, tak aby mohol poskytnúť potrebnú pomoc. Na tento účel sa zástupcovia kompetentných izraelských orgánov môžu zúčastňovať kontrol a inšpekcií na mieste.

               3.

               Ak si to zúčastnené izraelské orgány želajú, môže Komisia vykonať kontroly alebo inšpekcie priamo na mieste spoločne s týmito orgánmi.

               4.

               Ak účastníci siedmeho rámcového programu ES a Euratomu bránia vo výkone kontroly alebo inšpekcie priamo na mieste, izraelské orgány konajúce v súlade s vnútroštátnymi pravidlami a predpismi poskytnú inšpektorom Komisie primeranú pomoc, ktorú potrebujú na výkon svojej funkcie pri uskutočňovaní tejto kontroly alebo inšpekcie.

               5.

               Komisia čo najskôr oznámi príslušnému izraelskému orgánu akékoľvek dôkazy alebo podozrenie týkajúce sa nezákonnosti, ktoré sa dozvedela počas kontroly alebo inšpekcie priamo na mieste. V každom prípade sa od Komisie vyžaduje, aby informovala uvedený orgán o výsledku takýchto kontrol a inšpekcií.

         IV.   Informácie a konzultácie

               1.

               Na účely riadneho vykonávania tejto prílohy si príslušné izraelské orgány a orgány Spoločenstva pravidelne vymieňajú informácie, pokiaľ to nezakazujú alebo neobmedzujú národné pravidlá a predpisy, a na žiadosť druhej zmluvnej strany vedú konzultácie.

               2.

               Príslušné izraelské orgány v primeranom čase oznámia Komisii všetky dôkazy alebo podozrenie týkajúce sa nezákonnosti, ktoré sa dozvedeli v súvislosti s uzatváraním a vykonávaním zmlúv o grante a/alebo zmlúv uzatvorených pri uplatňovaní nástrojov uvedených v tejto dohode.

         V.   Dôvernosť
   Informácie, ktoré boli oznámené alebo nadobudnuté v akejkoľvek forme na základe tejto prílohy, podliehajú služobnému tajomstvu a sú chránené rovnako, ako sú chránené podobné informácie izraelským právom alebo zodpovedajúcimi ustanoveniami, ktoré sa uplatňujú na inštitúcie Spoločenstva. Takéto informácie sa nesmú oznamovať iným osobám, ako sú osoby v rámci inštitúcií Spoločenstva alebo v členských štátoch, alebo v Izraeli, ktorých činnosť zákonne vyžaduje, aby sa s nimi oboznámili, tiež sa nesmú používať na iné účely, než je zabezpečenie účinnej ochrany finančných záujmov zmluvných strán (4).
   VI.   Administratívne opatrenia a pokuty
   Bez toho, aby bolo dotknuté uplatňovanie izraelského trestného zákona, môže Komisia v súlade s nariadením (ES, Euratom) č. 1605/2002, zmeneným a doplneným nariadením Rady (ES, Euratom) č. 1995/2006, nariadením (ES, Euratom) č. 2342/2002, zmeneným a doplneným nariadením Komisie (ES, Euratom) č. 1248/2006, a nariadením Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev uložiť administratívne opatrenia a pokuty.
   VII.   Vymáhanie a presadzovanie
   Rozhodnutia Komisie vydané na základe siedmeho rámcového programu ES v rámci rozsahu tejto dohody, ktoré ukladajú finančné záväzky osobám iným, ako sú štáty, sú v Izraeli vynútiteľné prostredníctvom občianskoprávneho konania na izraelskom súde. Príslušné ustanovenia na presadzovanie rozhodnutí sú súčasťou zmlúv o grante uzatvorených s účastníkmi z Izraela. Orgány poverené vládou Izraelského štátu predkladajú izraelskému súdu exekučný titul bez akýchkoľvek ďalších kontrol okrem overenia pravosti príkazu a následne o tom informujú Komisiu. Presadzovanie sa uskutočňuje podľa izraelských pravidiel konania. Zákonnosť rozhodnutia o vykonateľnosti podlieha kontrole Súdneho dvora Európskych spoločenstiev. Rozsudky vydané Súdnym dvorom Európskych spoločenstiev na základe arbitrážnej doložky v zmluve o grante a/lebo zmluve podľa siedmych rámcových programov ES a Euratomu sa vynucujú na základe rovnakých podmienok.

      (1)  Ú. v. EÚ L 390, 30.12.2006.

      (2)  Ú. v. EÚ L 227, 19.8.2006.

      (3)  Ú. v. ES L 292, 15.11.1996, s. 2.

      (4)  Ú. v. ES L 312, 23.12.1995, s. 1.
 ---documentbreak--- NA ---documentbreak---

               25.8.2007

               SK

               Úradný vestník Európskej únie

               L 220/19

         ZÁVEREČNÝ AKT
   Splnomocnení zástupcovia
   EURÓPSKEHO SPOLOČENSTVA
   a
   IZRAELSKÉHO ŠTÁTU
   sa stretli v Bruseli dňa šestnásteho júla dvetisícsedem, aby podpísali Dohodu o vedecko-technickej spolupráci medzi Európskym spoločenstvom na jednej strane a Izraelským štátom na strane druhej, a prijali toto spoločné vyhlásenie:
   Spoločné vyhlásenie zmluvných strán o úzkom dialógu v súvislosti s novými štruktúrami vykonávania článkov 169 a 171 Zmluvy o ES.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Европa Шериктештиги γчγн
         За Европейское Сообщество

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato di Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de Staat Israël
         W imieniu Państwa Izrael
         Pelo Estado de Israel
         Pentru Statul Israel
         Za Izraelský štát
         Za državo Izrael
         Israelin valtion puolesta
         För Staten Israel

   SPOLOČNÉ VYHLÁSENIE
   zmluvných strán o úzkom dialógu v súvislosti s novými štruktúrami vykonávania článkov 169 a 171 Zmluvy o ES
   Zmluvné strany vyhlasujú, že s cieľom zabezpečiť správne vykonávanie prílohy I.I.1 k tejto dohode bude Izrael včas a vhodne informovaný o prípravných prácach v súvislosti so štruktúrami založenými na článkoch 169 a/alebo 171 Zmluvy o ES, ktoré sa majú vykonávať v rámci siedmeho rámcového programu.


title: (2014/182/EÚ): Rozhodnutie Rady z  31. marca 2014 , ktorým sa vymenúva jeden luxemburský člen a dvaja luxemburskí náhradníci Výboru regiónov

text:
               2.4.2014

               SK

               Úradný vestník Európskej únie

               L 99/25

         ROZHODNUTIE RADY
   z 31. marca 2014,
   ktorým sa vymenúva jeden luxemburský člen a dvaja luxemburskí náhradníci Výboru regiónov
   (2014/182/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh luxemburskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Dana KERSCHA sa uvoľnilo jedno miesto člena Výboru regiónov.

               (3)

               V dôsledku skončenia funkčného obdobia pána Yvesa CRUCHTENA sa uvoľnilo jedno miesto náhradníka. V dôsledku vymenovania pána Robyho BIWERA za člena Výboru regiónov sa uvoľní jedno miesto náhradníka,

         PRIJALA TOTO ROZHODNUTIE:
   Článok 1
   Týmto sa na zvyšný čas funkčného obdobia, ktoré trvá do 25. januára 2015, do Výboru regiónov vymenúvajú:

               a)

               za člena:

                           —

                           pán Roby BIWER, Conseiller communal de la commune de Bettembourg,

                     a

               b)

               za náhradníkov:

                           —

                           pán Tom JUNGEN, Bourgmestre de la commune de Roeser,

                           —

                           pani Christine SCHWEICHOVÁ, Bourgmestre de la commune de Mondercange.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 31. marca 2014

            Za Radu

            predseda

         D. KOURKOULAS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2014/30/EÚ: Rozhodnutie Európskej centrálnej banky z  29. augusta 2013 o percentuálnych podieloch národných centrálnych bánk v kľúči na upisovanie základného imania Európskej centrálnej banky (ECB/2013/28)

text:
               21.1.2014

               SK

               Úradný vestník Európskej únie

               L 16/53

      ROZHODNUTIE EURÓPSKEJ CENTRÁLNEJ BANKY

   z 29. augusta 2013
   o percentuálnych podieloch národných centrálnych bánk v kľúči na upisovanie základného imania Európskej centrálnej banky
   (ECB/2013/28)
   (2014/30/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 29.3 a článok 29.4,
   so zreteľom na príspevok Generálnej rady Európskej centrálnej banky (ECB) podľa článku 46.2 štvrtej zarážky Štatútu Európskeho systému centrálnych bánk a Európskej centrálnej banky,
   keďže:

               (1)

               Rozhodnutie ECB/2013/17 z 21. júna 2013 o percentuálnych podieloch národných centrálnych bánk v kľúči na upisovanie základného imania Európskej centrálnej banky (1) ustanovilo s účinnosťou od 1. júla 2013 vážené podiely pridelené tým národným centrálnym bankám, ktoré boli k 1. júlu 2013 členmi Európskeho systému centrálnych bánk (ďalej len „ESCB“), v kľúči na upisovanie základného imania ECB (ďalej len „vážené podiely v kľúči základného imania“ a „kľúč základného imania“).

               (2)

               V článku 29.3 Štatútu Európskeho systému centrálnych bánk a Európskej centrálnej banky (ďalej len „štatút ESCB“) sa vyžaduje, aby sa vážené podiely v kľúči základného imania upravovali každých päť rokov po založení Európskeho systému centrálnych bánk analogickým spôsobom podľa článku 29.1 štatútu ESCB. Upravený kľúč základného imania sa uplatňuje s účinnosťou od prvého dňa roka, ktorý nasleduje po roku, v ktorom došlo k jeho úprave.

               (3)

               Posledná úprava kľúča základného imania v súlade s článkom 29.3 štatútu ESCB sa uskutočnila v roku 2008 s účinnosťou od 1. januára 2009 (2). Ďalšie rozšírenie kľúča základného imania ECB sa uskutočnilo v súlade s článkom 48.3 štatútu ESCB v súvislosti s prístupom nového členského štátu k EÚ (3).

               (4)

               V súlade s rozhodnutím Rady 2003/517/ES z 15. júla 2003 o štatistických údajoch, ktoré sa majú použiť pre nastavenie kľúča na upísanie kapitálu Európskej centrálnej banky (4), Európska komisia poskytla ECB štatistické údaje, ktoré sa majú použiť na určenie upraveného kľúča základného imania,

         PRIJALA TOTO ROZHODNUTIE:
   Článok 1
   Zaokrúhľovanie
   Keď Európska komisia poskytne revidované štatistické údaje, ktoré sa majú použiť na upravenie kľúča základného imania, a súčet číselných údajov sa nerovná 100 %, rozdiel sa vyrovná tak, že v prípade: i) ak celkový súčet nedosiahne 100 %, k najmenšiemu podielu sa vo vzostupnom poradí pridáva 0,0001 percentuálneho bodu, až kým sa nedosiahne presne 100 %, alebo ii) ak celkový súčet presiahne 100 %, od najväčšieho podielu sa v zostupnom poradí odpočítava 0,0001 percentuálneho bodu, až kým sa nedosiahne 100 %.
   Článok 2
   Vážené podiely v kľúči základného imania
   Vážené podiely pridelené jednotlivým národným centrálnym bankám v kľúči základného imania uvedenom v článku 29 štatútu ESCB sú s účinnosťou od 1. januára 2014 takéto:

               Nationale Bank van België/Banque nationale de Belgique

               2,4778 %

               Българска народна банка (Bulharská národná banka)

               0,8590 %

               Česká národní banka

               1,6075 %

               Danmarks Nationalbank

               1,4873 %

               Deutsche Bundesbank

               17,9973 %

               Eesti Pank

               0,1928 %

               Banc Ceannais na hÉireann/Central Bank of Ireland

               1,1607 %

               Bank of Greece

               2,0332 %

               Banco de España

               8,8409 %

               Banque de France

               14,1792 %

               Hrvatska narodna banka

               0,6023 %

               Banca d’Italia

               12,3108 %

               Central Bank of Cyprus

               0,1513 %

               Latvijas Banka

               0,2821 %

               Lietuvos bankas

               0,4132 %

               Banque centrale du Luxembourg

               0,2030 %

               Magyar Nemzeti Bank

               1,3798 %

               Bank Ċentrali ta‘ Malta/Central Bank of Malta

               0,0648 %

               De Nederlandsche Bank

               4,0035 %

               Oesterreichische Nationalbank

               1,9631 %

               Narodowy Bank Polski

               5,1230 %

               Banco de Portugal

               1,7434 %

               Banca Națională a României

               2,6024 %

               Banka Slovenije

               0,3455 %

               Národná banka Slovenska

               0,7725 %

               Suomen Pankki

               1,2564 %

               Sveriges Riksbank

               2,2729 %

               Bank of England

               13,6743 %

         Článok 3
   Nadobudnutie účinnosti a zrušovacie ustanovenie
   1.   Toto rozhodnutie nadobúda účinnosť 1. januára 2014.
   2.   Rozhodnutie ECB/2013/17 sa zrušuje s účinnosťou od 1. januára 2014.
   3.   Odkazy na rozhodnutie ECB/2013/17 sa považujú za odkazy na toto rozhodnutie.

      Vo Frankfurte nad Mohanom 29. augusta 2013

            Prezident ECB

         Mario DRAGHI

      (1)  Ú. v. EÚ L 187, 6.7.2013, s. 15.

      (2)  Rozhodnutie ECB/2008/23 z 12. decembra 2008 o percentuálnych podieloch národných centrálnych bánk v kľúči na upisovanie základného imania Európskej centrálnej banky (Ú. v. EÚ L 21, 24.1.2009, s. 66).

      (3)  Rozhodnutie ECB/2013/17 z 21. júna 2013 o percentuálnych podieloch národných centrálnych bánk v kľúči na upisovanie základného imania Európskej centrálnej banky (Ú. v. EÚ L 187, 6.7.2013, s. 15).

      (4)  Ú. v. EÚ L 181, 19.7.2003, s. 43.


title: Rozhodnutie Rady z 28. septembra 2000 o uzatvorení dohody medzi Európskym spoločenstvom a Nórskym kráľovstvom o účasti Nórska na práci Európskeho monitorovacieho centra pre drogy a drogovú závislosť

text:
Dôležité právne oznámenie

|

32000D0602

Úradný vestník L 257 , 11/10/2000 S. 0023 - 0023

		Rozhodnutie Radyz 28. septembra 2000o uzatvorení dohody medzi Európskym spoločenstvom a Nórskym kráľovstvom o účasti Nórska na práci Európskeho monitorovacieho centra pre drogy a drogovú závislosť(2000/602/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na článok 30 v spojení s druhou vetou prvého pododseku jej článku 300 ods. 2,so zreteľom na návrh Komisie [1],so zreteľom na stanovisko Európskeho parlamentu [2],keďže:(1) nariadenie Rady (EHS) č. 302/93 z 8. februára 1993 o ustanovení Európskeho monitorovacieho centra pre drogy a drogovú závislosť [3] vo svojom článku 13 stanovuje, že centrum má byť otvorené účasti nečlenských krajín, ktoré zdieľajú záujmy spoločenstva a jeho členských štátov o ciele a prácu centra;(2) dohoda medzi Európskym spoločenstvom a Nórskym kráľovstvom o účasti Nórska na práci Európskeho monitorovacieho centra pre drogy a drogovú závislosť, dojednaná Komisiou v mene Európskeho spoločenstva, by sa mala schváliť,ROZHODLA TAKTO:Článok 1Dohoda medzi Európskym spoločenstvom a Nórskym kráľovstvom o účasti Nórska na práci Európskeho monitorovacieho centra pre drogy a drogovú závislosť sa týmto schvaľuje v mene spoločenstva.Text dohody je pripojený k tomuto rozhodnutiu.Článok 2Predseda Rady sa oprávňuje určiť osobu splnomocnenú na podpísanie dohody tak, aby zaväzovala spoločenstvo, a diplomatickou nótou predložiť oznámenie stanovené v článku 12 dohody [4].V Bruseli 28. septembra 2000Za RadupredsedaD. Vaillant[1] Ú. v. ES C 376 E, 28.12.1999, s. 58.[2] Stanovisko doručené 16. júna 2000 (zatiaľ neuverejnené v úradnom vestníku).[3] Ú. v. ES L 36, 12.2.1993, s. 1. Nariadenie v znení nariadenia (ES) č. 3294/94 (Ú. v. ES L 341, 30.12.1994, s. 7.)[4] Generálny tajomník Rady uverejní dátum vstupu dohody do platnosti v Úradnom vestníku Európskych spoločenstiev.--------------------------------------------------


title: 2011/637/EÚ: Rozhodnutie Rady z  26. septembra 2011 , ktorým sa mení, dopĺňa a predlžuje obdobie uplatňovania rozhodnutia 2007/641/ES o uzavretí konzultácií s Republikou Fidžijských ostrovov podľa článku 96 Dohody o partnerstve AKT – ES a článku 37 nástroja rozvojovej spolupráce

text:
               28.9.2011

               SK

               Úradný vestník Európskej únie

               L 252/1

         ROZHODNUTIE RADY
   z 26. septembra 2011,
   ktorým sa mení, dopĺňa a predlžuje obdobie uplatňovania rozhodnutia 2007/641/ES o uzavretí konzultácií s Republikou Fidžijských ostrovov podľa článku 96 Dohody o partnerstve AKT – ES a článku 37 nástroja rozvojovej spolupráce
   (2011/637/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1) a naposledy zmenenú a doplnenú v Ouagadougou 22. júna 2010 (2) (ďalej len „dohoda o partnerstve AKT – EÚ“), a najmä na jej článok 96,
   so zreteľom na Vnútornú dohodu medzi zástupcami členských štátov zasadajúcich v Rade o opatreniach, ktoré sa majú prijať, a postupoch, ktoré sa majú dodržiavať pri vykonávaní Dohody o partnerstve AKT – ES (3), a najmä na jej článok 3,
   so zreteľom na nariadenie Európskeho parlamentu a Rady (ES) č. 1905/2006 z 18. decembra 2006, ktorým sa ustanovuje nástroj financovania rozvojovej spolupráce (ďalej len „nástroj rozvojovej spolupráce“) (4), a najmä na jeho článok 37,
   so zreteľom na návrh Európskej komisie,
   keďže:

               (1)

               Rozhodnutie Rady 2007/641/ES (5) bolo prijaté s cieľom prijať vhodné opatrenia po porušení základných prvkov uvedených v článku 9 Dohody o partnerstve AKT-EÚ a hodnôt uvedených v článku 3 nástroja rozvojovej spolupráce.

               (2)

               Tieto opatrenia boli predĺžené rozhodnutím Rady 2009/735/ES (6) a následne rozhodnutiami Rady 2010/208/EÚ (7) a 2010/589/EÚ (8) a 2011/219/EÚ (9), pretože Fidžijská republika nielenže zatiaľ nesplnila dôležité záväzky, s ktorými súhlasila počas konzultácií v apríli 2007 a ktoré sa týkajú základných prvkov Dohody o partnerstve AKT – EÚ a nástroja rozvojovej spolupráce, ale navyše v rámci mnohých týchto záväzkov došlo aj k závažnému regresívnemu vývoju.

               (3)

               Platnosť rozhodnutia 2007/641/ES uplynie 30. septembra 2011. Je vhodné predĺžiť jeho platnosť, pričom obsah vhodných opatrení by sa mal náležite aktualizovať,

         PRIJALA TOTO ROZHODNUTIE:
   Článok 1
   Rozhodnutie 2007/641/ES sa týmto mení a dopĺňa takto:

               1.

               V článku 3 sa druhý odsek nahrádza takto:
               „Platnosť rozhodnutia uplynie 30. septembra 2012. Preskúmava sa pravidelne najmenej raz za každých šesť mesiacov.“

               2.

               Príloha sa nahrádza prílohou k tomuto rozhodnutiu.

         Článok 2
   List v prílohe k tomuto rozhodnutiu je určený Fidžijskej republike.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 26. septembra 2011

            Za Radu

            predseda

         M. KOROLEC

      (1)  Ú. v. ES L 317, 15.12.2000, s. 3.

      (2)  Ú. v. EÚ L 287, 4.11.2010, s. 3.

      (3)  Ú. v. ES L 317, 15.12.2000, s. 376.

      (4)  Ú. v. EÚ L 378, 27.12.2006, s. 41.

      (5)  Ú. v. EÚ L 260, 5.10.2007, s. 15.

      (6)  Ú. v. EÚ L 262, 6.10.2009, s. 43.

      (7)  Ú. v. EÚ L 89, 9.4.2010, s. 7.

      (8)  Ú. v. EÚ L 260, 2.10.2010, s. 10.

      (9)  Ú. v. EÚ L 93, 7.4.2011, s. 2.

      PRÍLOHA
      Jeho excelencia Ratu Epeli NAILATIKAU
      prezident Fidžijskej republiky
      Suva
      Fidžijská republika
      Vaša Excelencia,
      Európska únia (EÚ) prisudzuje veľkú dôležitosť ustanoveniam článku 9 Dohody o partnerstve AKT – EÚ a článku 3 nástroja rozvojovej spolupráce. Partnerstvo AKT – EÚ je založené na rešpektovaní ľudských práv, zásad demokracie a právneho štátu, ktoré sú základnými prvkami Dohody o partnerstve AKT – EÚ a tvoria základ našich vzájomných vzťahov.
      Dňa 11. decembra 2006 Rada EÚ odsúdila vojenský prevrat vo Fidžijskej republike.
      Podľa článku 96 Dohody o partnerstve AKT – EÚ a berúc do úvahy vojenský prevrat z 5. decembra 2006, ktorý porušil základné prvky uvedené v článku 9 uvedenej dohody, EÚ vyzvala Fidži na konzultácie v zmysle Dohody o partnerstve AKT – EÚ v záujme dôkladného prešetrenia vzniknutej situácie, a ak je to nevyhnutné, uskutočnenia krokov na nápravu.
      Formálna časť týchto konzultácií sa začala 18. apríla 2007 v Bruseli. EÚ privítala, že dočasná vláda Fidži potvrdila množstvo kľúčových záväzkov týkajúcich sa ľudských práv a základných slobôd, rešpektovania zásad demokracie a právneho štátu, ako sa uvádza nižšie, a navrhla pozitívne opatrenia súvisiace s ich plnením.
      Žiaľ, odvtedy došlo k regresívnemu vývoju vo viacerých oblastiach, najmä v apríli 2009, čo znamená, že Fidži v súčasnosti porušuje viacero svojich záväzkov. Týka sa to najmä zrušenia ústavy, značného odkladu konania parlamentných volieb a porušovania ľudských práv. Hoci plnenie záväzkov je značne oneskorené, väčšina týchto záväzkov je vzhľadom na súčasnú situáciu na Fidži veľmi relevantná. Z tohto dôvodu sú pripojené k tomuto listu. Keďže Fidži sa jednostranne rozhodlo porušiť množstvo kľúčových záväzkov, dôsledkom bolo obmedzenie finančných prostriedkov určených na rozvoj.
      V duchu partnerstva, ktoré tvorí základ Dohody o partnerstve AKT – EÚ, vyjadrila EÚ svoju ochotu zapojiť sa do nových formálnych konzultácií hneď, len čo nastanú prijateľné vyhliadky na pozitívne uzavretie takýchto konzultácií. Dočasný premiér vlády 1. júla 2009 predstavil plán reforiem a návratu k demokratickému poriadku. Európska únia je pripravená zapojiť sa do dialógu o tomto pláne a zvážiť, či môže slúžiť ako základ pre nové konzultácie. V súlade s tým sa rozhodla rozšíriť existujúce vhodné opatrenia pre Fidži s cieľom vytvoriť príležitosť pre nové konzultácie. Keďže niektoré z vhodných opatrení sú už v súčasnosti zastarané, dospelo sa k záveru, že namiesto ich jednostrannej aktualizácie EÚ uprednostňuje ďalšie preskúmanie možností nových konzultácií s Fidži. Z tohto dôvodu je mimoriadne dôležité, aby sa dočasná vláda zaviazala na otvorený vnútropolitický dialóg a flexibilitu, pokiaľ ide o časový rámec pre plán reforiem. Hoci pozícia EÚ sa riadi a bude sa riadiť základnými prvkami Dohody o partnerstve AKT – EÚ, ako aj jej základnými zásadami, a to najmä pokiaľ ide o ústrednú úlohu dialógu a plnenie vzájomných záväzkov, je potrebné zdôrazniť, že na strane EÚ neexistujú žiadne vopred stanovené závery v súvislosti s výsledkami budúcich konzultácií.
      Ak nové konzultácie povedú k prijatiu podstatných záväzkov zo strany Fidži, EÚ sa zaväzuje včas a pozitívnym smerom prehodnotiť tieto vhodné opatrenia. Naopak, ak sa situácia na Fidži nezlepší, naďalej sa budú obmedzovať finančné prostriedky na rozvoj určené pre Fidži. Posúdenie pokroku dosiahnutého na ceste k obnoveniu ústavného poriadku bude pre EÚ smerodajné najmä pri prijímaní budúcich rozhodnutí v súvislosti so sprievodnými opatreniami určenými pre krajiny, ktoré podpísali protokol o cukre, ako aj v súvislosti s národným indikatívnym programom pre Fidži v rámci 10. ERF.
      Kým sa neuskutočnia nové konzultácie, EÚ vyzýva Fidži, aby pokračovalo v prehĺbenom politickom dialógu a aby ho zintenzívnilo.
      Vhodné opatrenia sú tieto:

                  —

                  humanitárna pomoc a priama pomoc pre občiansku spoločnosť a zraniteľné obyvateľstvo môže pokračovať,

                  —

                  prebiehajúce činnosti v oblasti spolupráce, zvlášť tie, ktoré patria do 8. a 9. ERF, môžu pokračovať,

                  —

                  činnosti v oblasti spolupráce, ktoré by mohli prispieť k návratu k demokracii a zlepšeniu správy vecí verejných, sa môžu realizovať, okrem veľmi výnimočných prípadov,

                  —

                  opatrenia naplánované na rok 2006, ktoré sprevádzajú reformu v sektore cukru, sa môžu implementovať. Fidži 19. júna 2007 podpísalo na technickej úrovni dohodu o financovaní. Je potrebné poznamenať, že súčasťou dohody o financovaní je doložka o pozastavení pomoci,

                  —

                  príprava a prípadný podpis viacročného indikatívneho programu na roky 2011 – 2013 týkajúceho sa opatrení, ktoré sprevádzajú reformu v sektore cukru, sa môže realizovať,

                  —

                  skompletizovanie, podpis na technickej úrovni a implementácia Dokumentu národnej stratégie a národného orientačného programu v rámci 10. ERF s indikatívnym finančným rámcom, ako aj možná alokácia stimulačného podielu vo výške až do 25 % tejto sumy budú podmienené implementáciou záväzkov v oblasti ľudských práv a právneho štátu, a to najmä tým, že dočasná vláda bude garantom ústavy, že bude plne rešpektovaná nezávislosť súdnictva, že sa čo najskôr zruší nariadenie o výnimočnom stave opätovne zavedenom 6. septembra 2007, že v prípade všetkých obvinení z porušovania ľudských práv prebehne vyšetrovanie alebo konanie v súlade s príslušnými postupmi a štruktúrami podľa právnych predpisov Fidži a že dočasná vláda vynaloží maximálne úsilie, aby zabránila bezpečnostným zložkám vydávať stanoviská na účely zastrašovania,

                  —

                  počas roka 2007 neboli žiadne prídely pre odvetvie cukru,

                  —

                  poskytnutie prídelov pre odvetvie cukru na rok 2008 záviselo od dôkazov o dôveryhodnej a včasnej príprave volieb v súlade s dohodnutými záväzkami, najmä pokiaľ ide o sčítanie ľudu, nové vymedzenie volebných obvodov a reformu volebného systému v súlade s ústavou, ako aj od prijatia opatrení na zabezpečenie fungovania úradu pre voľby vrátane vymenovania osoby dohliadajúcej na priebeh volieb do 30. septembra 2007 v súlade s ústavou. Možnosť získania prídelu pre odvetvie cukru na rok 2008 zanikla 31. decembra 2009,

                  —

                  možnosť prídelu pre odvetvie cukru na rok 2009 bola zrušená v máji 2009, pretože dočasná vláda sa rozhodla odložiť všeobecné voľby do septembra 2014,

                  —

                  možnosť prídelu pre odvetvie cukru na rok 2010 bola zrušená pred 1. májom 2010, pretože sa nedosiahol žiadny pokrok pri demokratizácii krajiny, avšak vzhľadom na kritickú situáciu v odvetví cukru sa s cieľom zmierniť negatívne sociálne dôsledky určitá časť prídelu vyhradila na účely priamej pomoci obyvateľstvu, ktoré je priamo závislé od produkcie cukru. S týmito prostriedkami však nakladá delegácia EÚ v meste Suva a neposkytujú sa prostredníctvom vládnych orgánov Fidži,

                  —

                  sprístupnenie indikatívneho prídelu finančných prostriedkov v rámci viacročného indikatívneho programu opatrení pre ktoré krajiny, ktoré podpísali niekdajší protokol o cukre, na roky 2011 až 2013 bude podmienené dosiahnutím dohody v rámci konzultácií. V prípade nedosiahnutia dohody sa v súvislosti s týmto prídelom bude postupovať tak, že pokiaľ ide o financovanie, prostriedky budú poskytnuté len na také opatrenia, ktoré budú zamerané na zmiernenie sociálnych následkov,

                  —

                  do úvahy by mohla prichádzať osobitná pomoc na prípravu a plnenie kľúčových záväzkov, najmä pomoc pri príprave a/alebo uskutočňovaní volieb,

                  —

                  regionálna spolupráca a zapojenie sa Fidži do tejto spolupráce nie sú dotknuté.

            Kontrola záväzkov bude v súlade s podmienkami uvedenými v prílohe k tomuto listu, ktoré sa týkajú pravidelného dialógu, účinnej spolupráce s misiami zameranými na hodnotenie a monitorovanie, ako aj podávania správ.
      EÚ ďalej očakáva od Fidži plnú spoluprácu s Fórom tichomorských ostrovov, ktorá sa týka implementácie odporúčaní od skupiny prominentných osobností parafovaných fórom ministrov zahraničných vecí na stretnutí 16. marca 2007 vo Vanuatu.
      EÚ bude naďalej dôkladne sledovať situáciu na Fidži. Podľa článku 8 Dohody o partnerstve AKT-EÚ sa zintenzívni politický dialóg s Fidži, aby sa zabezpečilo rešpektovanie ľudských práv, obnova demokracie a rešpektovanie právneho štátu. Tento intenzívny dialóg bude prebiehať dovtedy, kým obe strany neusúdia, že splnil svoj účel.
      Európska únia si vyhradzuje právo upraviť vhodné opatrenia, ak zo strany dočasnej vlády dôjde k spomaleniu, prerušeniu alebo regresívnemu vývoju pri implementácii prijatých záväzkov.
      Zároveň zdôrazňuje, že výsady Fidži v rámci spolupráce s EÚ závisia od rešpektovania základných prvkov Dohody o partnerstve AKT-EÚ a zásad stanovených v nástroji rozvojovej spolupráce. Aby mohla EÚ dospieť k presvedčeniu, že dočasná vláda je plne pripravená pokračovať v plnení prijatých záväzkov, je mimoriadne dôležité, aby bol pri napĺňaní týchto záväzkov zaznamenaný v dohľadnej dobe výrazný pokrok.
      S úctou
      V Bruseli

            Za Radu Európskej Únie

            Za Európsku komisiu

         PRÍLOHA K PRÍLOHE

            ZÁVÄZKY DOHODNUTÉ S FIDŽIJSKOU REPUBLIKOU

         A.   Dodržiavanie demokratických zásad

         Záväzok č. 1
         Slobodné a spravodlivé parlamentné voľby sa uskutočnia do 24 mesiacov od 1. marca 2007 na základe záverov hodnotiacej správy, ktorú vypracujú nezávislí pozorovatelia vymenovaní sekretariátom Fóra tichomorských ostrovov. Prípravy samotného konania volieb budú spoločne monitorované a podľa potreby upravované a revidované na základe vzájomne dohodnutých kritérií. Z toho najmä vyplýva, že:

                     —

                     dočasná vláda prijme do 30. júna 2007 harmonogram ukončenia jednotlivých etáp v rámci prípravy nových parlamentných volieb,

                     —

                     harmonogram stanoví časový rámec pre sčítanie ľudu, nové vymedzenie volebných obvodov a reformu volebného systému,

                     —

                     vymedzenie volebných obvodov a reforma volebného systému sa uskutoční v súlade s ústavou,

                     —

                     do 30. septembra 2007 sa v súlade ústavou prijmú sa opatrenia na zabezpečenie fungovania volebného úradu vrátane vymenovania osoby dohliadajúcej na priebeh volieb,

                     —

                     vymenovanie viceprezidenta sa uskutoční v súlade s ústavou.

               Záväzok č. 2
         Dočasná vláda v procese prijímania dôležitých legislatívnych, fiškálnych a iných politických iniciatív a zmien zohľadní konzultácie s občianskou spoločnosťou a inými relevantnými zainteresovanými stranami.
         B.   Právny štát

         Záväzok č. 1
         Dočasná vláda vynaloží maximálne úsilie, aby zabránila bezpečnostným zložkám vydávať stanoviská na účely zastrašovania.
         Záväzok č. 2
         Dočasná vláda je garantom ústavy z roku 1997 a zaručuje normálne a nezávislé fungovanie ústavných inštitúcií, ako napr. Výboru pre ľudské práva na Fidži, Výboru služieb vo verejnom záujme a Výboru ústavných orgánov. Zachová sa značná nezávislosť a funkčnosť Veľkej rady kmeňových náčelníkov.
         Záväzok č. 3
         Nezávislosť súdnictva sa bude v plnej miere rešpektovať, aby mohlo pracovať nezávisle a všetky dotknuté strany budú rešpektovať jeho súdne rozhodnutia, a najmä:

                     —

                     dočasná vláda do 15. júla 2007 zabezpečí vymenovanie tribunálu podľa článku 138 ods. 3 ústavy,

                     —

                     akékoľvek vymenovanie a/alebo odvolanie sudcov sa odteraz bude uskutočňovať v úplnej zhode s ústavnými ustanoveniami a procesnoprávnymi pravidlami,

                     —

                     armáda, polícia alebo dočasná vláda v žiadnom prípade nezasiahnu akoukoľvek formou do súdneho konania, čo znamená aj plné rešpektovanie právnickej profesie.

               Záväzok č. 4
         Všetky trestné konania vo veci trestného činu korupcie sa budú viesť náležitými súdnymi postupmi a akékoľvek iné orgány, ktoré môžu byť určené na vyšetrovanie údajných prípadov korupcie, budú konať v ústavných medziach.
         C.   Ľudské práva a základné slobody

         Záväzok č. 1
         Dočasná vláda uskutoční všetky nevyhnutné kroky, aby sa zabezpečilo, že v prípade všetkých obvinení z porušovania ľudských práv prebehne vyšetrovanie alebo konanie v súlade s príslušnými postupmi a na príslušných orgánoch podľa právnych predpisov Fidžijskej republiky.
         Záväzok č. 2
         Dočasná vláda zruší v máji 2007 nariadenie o výnimočnom stave, pod podmienkou, že nebude ohrozená národná bezpečnosť, verejný poriadok a bezpečnosť ako taká.
         Záväzok č. 3
         Dočasná vláda sa zaväzuje zabezpečiť Výboru pre ľudské práva na Fidži plne nezávislý výkon funkcií, ktorý je v súlade s ústavou.
         Záväzok č. 4
         Sloboda prejavu a sloboda médií sa plne rešpektuje vo všetkých formách tak, ako to stanovuje ústava.
         D.   Kontrola záväzkov

         Záväzok č. 1
         Dočasná vláda sa zaväzuje viesť pravidelný dialóg s cieľom umožniť overovanie dosiahnutého pokroku a poskytovať orgánom/predstaviteľom EÚ a Európskej komisie úplný prístup k informáciám o všetkých záležitostiach týkajúcich sa ľudských práv, mierovej obnovy demokracie a právneho štátu na Fidži.
         Záväzok č. 2
         Dočasná vláda v plnej miere spolupracuje so všetkými misiami EÚ na účely hodnotenia a monitorovania pokroku.
         Záväzok č. 3
         Dočasná vláda predkladá každé tri mesiace počnúc 30. júnom 2007 správy o pokroku týkajúce sa základných prvkov Dohody z Cotonou a záväzkov.
         Je potrebné poznamenať, že určité záležitosti sa môžu účinne riešiť len pragmatickým prístupom, ktorý zohľadňuje terajšie skutočnosti a zameriava sa na budúcnosť.


title: Rozhodnutie Rady (EÚ, Euratom) 2016/2049 z 21. novembra 2016, ktorým sa vymenúva člen Európskeho hospodárskeho a sociálneho výboru navrhnutý Holandským kráľovstvom

text:
               24.11.2016

               SK

               Úradný vestník Európskej únie

               L 318/12

         ROZHODNUTIE RADY (EÚ, Euratom) 2016/2049
   z 21. novembra 2016,
   ktorým sa vymenúva člen Európskeho hospodárskeho a sociálneho výboru navrhnutý Holandským kráľovstvom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   so zreteľom na návrh holandskej vlády,
   so zreteľom na stanovisko Európskej komisie,
   keďže:

               (1)

               Rada 18. septembra 2015 prijala rozhodnutie (EÚ, Euratom) 2015/1600 (1) a 1. októbra 2015 rozhodnutie (EÚ, Euratom) 2015/1790 (2), ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

               (2)

               V dôsledku skončenia funkčného obdobia pani Melanie Irmgard BOUWKNEGTOVEJ sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pani Hester HOUWING, Policy Adviser at the Christian Trade Union Federation (CNV) sa týmto vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 21. novembra 2016

            Za Radu

            predseda

         P. PLAVČAN

      (1)  Rozhodnutie Rady (EÚ, Euratom) 2015/1600 z 18. septembra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 248, 24.9.2015, s. 53).

      (2)  Rozhodnutie Rady (EÚ, Euratom) 2015/1790 z 1. októbra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 260, 7.10.2015, s. 23).


title: 2005/159/ES: Rozhodnutie Rady zo 17. februára 2005, ktorým sa menujú šiesti belgickí členovia a ôsmi belgickí náhradníci Výboru regiónov

text:
               25.2.2005

               SK

               Úradný vestník Európskej únie

               L 52/40

      ROZHODNUTIE RADY

   zo 17. februára 2005,
   ktorým sa menujú šiesti belgickí členovia a ôsmi belgickí náhradníci Výboru regiónov
   (2005/159/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh belgickej vlády,
   keďže:

               (1)

               Rada prijala rozhodnutie 2002/60/ES (1), ktorým sa menujú členovia a náhradníci Výboru regiónov.

               (2)

               V dôsledku odstúpenia Fransa RAMONA, člena, ktoré bolo Rade oznámené 8. septembra 2004, a Josa BEXA, náhradníka, ktoré bolo Rade oznámené 3. februára 2005, sa uvoľnilo jedno miesto člena a jedno miesto náhradníka Výboru regiónov a v dôsledku skončenia mandátov Paula VAN GREMBERGENA (BE), Barta SOMERSA (BE), Stefaana PLATTEAUA (BE), Xaviera DESGAINA (BE) a Hervého HASQUINA (BE), členov, a Jacquesa TIMMERMANSA (BE), Andrého DENYSA, Josée VERCAMMENOVEJ, Serga KUBLU, Rudyho DEMOTTA, Jeana-Marca NOLLETA a Bernda GENTGESA, náhradníkov, ktoré bolo Rade oznámené 24. januára 2005, sa uvoľnilo päť miest členov a sedem miest náhradníkov Výboru regiónov,

         ROZHODLA TAKTO:
   Jediný článok
   Za členov Výboru regiónov sú vymenovaní:

               a)

               za členov:

                           Yves LETERME
                           Minister-President van de Vlaamse Regering en Vlaams Minister van Institutionele Hervormingen, Landbouw, Zeevisserij en Plattelandsbeleid
                           na miesto Fransa RAMONA

                           Bart SOMERS
                           Vlaams Volksvertegenwoordiger
                           (na základe jeho nového mandátu flámskeho poslanca)

                           Fientje MOERMANOVÁ
                           Vice-Minister-President van de Vlaamse Regering en Vlaams Minister van Économie, Ondernemen, Wetenschap, Innovatie en Buitenlandse Handel
                           na miesto Stefaana PLATTEAUA

                           Geert BOURGEOIS
                           Vlaams Minister van Bestuurzaken, Buitenlands Beleid, MEDIA en Tourisme
                           na miesto Paula VAN GREMBERGENA

                           Michel LEBRUN
                           Député wallon
                           na miesto Xaviera DESGAINA

                           Jean-François ISTASSE
                           Président du Parlement de la Communauté française
                           na miesto Hervého HASQUINA;

               b)

               za náhradníkov:

                           Johan SAUWENS
                           Vlaams Volksvertegenwoordiger
                           na miesto Andrého DENYSA

                           Bart CARON
                           Vlaams Volksvertegenwoordiger
                           na miesto Jacquesa TIMMERMANSA

                           Stefaan PLATTEAU
                           Burgemeester
                           na miesto Josée VERCAMMENOVEJ

                           Marie-Dominique SIMONETOVÁ
                           Ministre de la Recherche, des Technologies nouvelles et des relations extérieures du Gouvernement wallon
                           na miesto Serga KUBLU

                           Maurice BAYENET
                           Député au Parlement de la Communauté française
                           na miesto Jeana-Marca NOLLETA

                           Béa DIALLO
                           Député au Parlement de la Communauté française
                           na miesto Rudyho DEMOTTA

                           Claude DESAMA
                           Bourgmestre de Verviers
                           na miesto Bernda GENTGESA

                           Jan ROEGIERS
                           Vlaams Volksvertegenwoordiger
                           na miesto Josa BEXA

         na zvyšný čas funkčných období, ktoré trvajú do 25. januára 2006.

      V Bruseli 17. februára 2005

            Za Radu

            predseda

         J.-C. JUNCKER

      (1)  Ú. v. ES L 24, 26.1.2002, s. 38.


title: 2006/77/ES: Rozhodnutie Komisie z  23. decembra 2005 , ktorým sa zriaďuje skupina na vysokej úrovni pre súťaž, energetiku a životné prostredie

text:
               8.2.2006

               SK

               Úradný vestník Európskej únie

               L 36/43

      ROZHODNUTIE KOMISIE

   z 23. decembra 2005,
   ktorým sa zriaďuje skupina na vysokej úrovni pre súťaž, energetiku a životné prostredie
   (2006/77/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               V článku 2 Zmluvy o založení Európskeho spoločenstva bolo Spoločenstvo a členské štáty poverené úlohou podporovať harmonický, vyvážený a udržateľný rozvoj hospodárskej činnosti, vysokú úroveň zamestnanosti a sociálnej ochrany, rovnoprávnosť medzi mužmi a ženami, udržateľný rast bez inflácie, vysoký stupeň konkurencieschopnosti a konvergenciu hospodárskej výkonnosti, vysokú úroveň ochrany a zlepšovania kvality životného prostredia, zvyšovanie životnej úrovne a kvality života, ekonomickú a sociálnu súdržnosť a solidaritu medzi členskými štátmi.

               (2)

               V súlade s oznámením Komisie s názvom Implementácia Lisabonského programu Spoločenstva: politický rámec na posilňovanie výroby EÚ – k integrovanejšiemu prístupu k priemyselnej politike (1), Komisia oznámila zámer vyzvať skupinu na vysokej úrovni pre súťaž, energetiku a životné prostredie, najmä pokiaľ ide o základné odvetvia a odvetvia polovýrobkov.

               (3)

               Mala by sa zriadiť skupina na vysokej úrovni, aby preskúmala prepojenia medzi priemyselnou, energetickou a environmentálnou politikou a zabezpečila súvislosť individuálnych iniciatív pri zlepšovaní tak udržateľnosti, ako aj konkurencieschopnosti; a aby prispela prostredníctvom vyváženej účasti príslušných zainteresovaných strán k vytvoreniu stabilného a priehľadného regulačného rámca, kde by súťaž, energetika a životné prostredie boli v súlade, najmä pri budovaní výskumu v tejto oblasti.

               (4)

               Skupina na vysokej úrovni by mala okrem iného zjednotiť zástupcov Komisie, členských štátov, Európskeho parlamentu a príslušné zainteresované skupiny, a to priemysel a občiansku spoločnosť, ďalej spotrebiteľov, odbory, nevládne organizácie a pracovníkov výskumu a akademického prostredia.

               (5)

               Skupina na vysokej úrovni pre súťaž, energetiku a životné prostredie sa musí preto zriadiť a jej oblasť pôsobnosti a štruktúra musí byť podrobne stanovená,

         ROZHODLA TAKTO:
   Článok 1
   Komisia týmto zriaďuje skupinu na vysokej úrovni, ďalej len „skupina“.
   Článok 2
   Mandát
   Skupina je poverená riešiť také otázky, kde sa navzájom prelínajú politiky súťaže, energetiky a životného prostredia. Mandát je daný na dva roky: na základe rozhodnutia Komisie sa môže predĺžiť.
   Skupina zabezpečí v najvhodnejšom formáte poradenstvo, určené tvorcom politiky na úrovni Spoločenstva a na národnej úrovni, priemyslu a organizáciám občianskej spoločnosti.
   Článok 3
   Zloženie – menovanie
   1.   Členov skupiny vymenúva Komisia spomedzi vysokopostavených osôb s právomocami a zodpovednosťou v oblasti priemyslu, energetiky a životného prostredia.
   2.   Skupina pozostáva maximálne z 28 členov.
   3.   Uplatňujú sa tieto ustanovenia:

               —

               Členovia sa vymenúvajú pre svoju oblasť jednotlivo. Každý člen skupiny určí osobného zástupcu pre prípravnú podskupinu, ktorá sa ďalej uvádza len ako podskupina „sherpa“.

               —

               Členovia skupiny zostanú vo funkcii dovtedy, kým sa nevzdajú funkcie, nebudú nahradení alebo sa ich mandát neskončí.

               —

               Členovia, ktorí už nie sú schopní efektívne prispievať na rokovaniach skupiny, ktorí sa vzdajú funkcie alebo ktorí nerešpektujú podmienky uvedené v prvom odseku tohto článku alebo článku 287 Zmluvy o založení Európskeho spoločenstva, môžu byť nahradení na ostávajúce obdobie svojho mandátu.

               —

               Mená členov, ktorí sa menujú individuálne, sa uverejňujú na internetovej stránke Generálneho riaditeľstva pre podnikanie a priemysel a/alebo v Úradnom vestníku Európskej únie, v sérii C. Mená členov sa zhromažďujú, spracúvajú a uverejňujú v súlade s ustanovením nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (2).

         Článok 4
   Spôsob práce
   1.   Skupine predsedá Komisia.
   2.   Podskupina sherpa pripraví rokovania, stanoviská a rady na činnosť a/alebo opatrenia politiky, ktoré ma skupina schváliť; bude úzko spolupracovať s útvarmi Komisie.
   3.   Skupina sa bude snažiť o príspevky expertov a zainteresovaných strán prostredníctvom dohôd ad hoc a môže založiť obmedzený počet skupín ad hoc na preskúmanie špecifických otázok podľa oblasti pôsobnosti, ktorú skupina zaviedla; skupiny ad hoc sa rozpustia, len čo splnia svoj mandát.
   4.   Skupina môže požiadať expertov alebo pozorovateľov, ktorí majú na programe špecifické znalosti o predmete, aby sa zúčastnili na rokovaniach v skupine alebo skupinách ad hoc, ak to bude užitočné a/alebo potrebné.
   5.   Dôverné informácie, ktoré sa získajú účasťou na rokovaní v skupine alebo v skupinách ad hoc by sa nemali prezradiť.
   6.   Skupina, podskupina sherpa a skupiny ad hoc sa obvykle stretávajú v priestoroch Komisie v súlade s postupmi a harmonogramom, ktoré Komisia zaviedla. Komisia zabezpečuje sekretárske služby.
   7.   Skupina rozhodne, ktoré body sa zahrnú do programu rokovania.
   8.   V jazyku originálu príslušného dokumentu môže skupina uverejniť akékoľvek zhrnutie, závery alebo čiastočný záver ako pracovný dokument skupiny.
   Článok 5
   Výdavky na stretnutia
   Komisia uhrádza členom, príslušníkom podskupiny sherpa, expertom a pozorovateľom výdavky na dopravu a stravu v súvislosti s činnosťou skupiny v súlade s platnými ustanoveniami Komisie. Členovia skupiny, podskupiny sherpa a skupín ad hoc nebudú za svoju činnosť odmeňovaní.
   Výdavky na stretnutia sa hradia v rámci prostriedkov, pridelených príslušnému útvaru podľa ročných postupov prideľovania prostriedkov.
   Článok 6
   Nadobudnutie účinnosti
   Toto rozhodnutie nadobúda účinnosť dňom uverejnenia v Úradnom vestníku Európskej únie.

      V Bruseli 23. decembra 2005

            Za Komisiu

         Günter VERHEUGEN

            podpredseda

      (1)  KOM(2005) 474, konečné znenie z 5. októbra 2005.

      (2)  Ú. v. ES L 8 z 12.1.2001, s. 1.


title: Rozhodnutie Komisie z 20. decembra 2006 o vymenovaní členov poradnej skupiny pre posudzovanie noriem vytvorenej rozhodnutím Komisie 2006/505/ES zo 14. júla 2006 o zriadení poradnej skupiny pre posudzovanie noriem na účely poskytovania poradenstva Komisii týkajúceho sa objektívnosti a neutrality stanovísk Európskej poradnej skupiny pre finančné výkazníctvo (EFRAG)

text:
               6.2.2007

               SK

               Úradný vestník Európskej únie

               L 32/181

      ROZHODNUTIE KOMISIE

   z 20. decembra 2006
   o vymenovaní členov poradnej skupiny pre posudzovanie noriem vytvorenej rozhodnutím Komisie 2006/505/ES zo 14. júla 2006 o zriadení poradnej skupiny pre posudzovanie noriem na účely poskytovania poradenstva Komisii týkajúceho sa objektívnosti a neutrality stanovísk Európskej poradnej skupiny pre finančné výkazníctvo (EFRAG)
   (2007/73/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   s prihliadnutím na rozhodnutie Komisie zo 14. júla 2006 o zriadení poradnej skupiny pre posudzovanie noriem na účely poskytovania poradenstva Komisii týkajúceho sa objektívnosti a neutrality stanovísk Európskej poradnej skupiny pre finančné výkazníctvo (EFRAG) (1), a najmä na jeho článok 3,
   keďže:
   Podľa článku 3 rozhodnutia 2006/505/ES Komisia vymenúva členov poradnej skupiny pre posudzovanie noriem z nezávislých expertov, ktorých skúsenosti a odborná spôsobilosť v oblasti účtovníctva, najmä v oblasti finančného výkazníctva, sú na úrovni Spoločenstva všeobecne uznávané,
   ROZHODLA TAKTO:
   Článok 1
   Komisia týmto menuje sedem členov poradnej skupiny pre posudzovanie noriem, ktorých mená sú uvedené v prílohe.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 20. decembra 2006.

            Za Komisiu

         Charlie MCCREEVY

            člen Komisie

      (1)  Ú. v. EÚ L 199, 21.7.2006, s. 33.

      PRÍLOHA
      ZOZNAM ČLENOV
      Josef JÍLEK
      Elisabeth KNORR
      Carlos Soria SENDRA
      Hervé STOLOWY
      Enrico LAGHI
      Jan KLAASEN
      Geoffrey MITCHELL


title: Rozhodnutie Európskeho parlamentu (EÚ) 2016/1584 z 28. apríla 2016 o účtovnej závierke spoločného podniku Čisté nebo za rozpočtový rok 2014

text:
               14.9.2016

               SK

               Úradný vestník Európskej únie

               L 246/394

         ROZHODNUTIE EURÓPSKEHO PARLAMENTU (EÚ) 2016/1584
   z 28. apríla 2016
   o účtovnej závierke spoločného podniku Čisté nebo za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku Čisté nebo za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky spoločného podniku Čisté nebo za rozpočtový rok 2014 spolu s odpoveďami spoločného podniku (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória spoločnému podniku za plnenie rozpočtu za rozpočtový rok 2014 (05587/2016 – C8-0054/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 209,

               —

               so zreteľom na nariadenie Rady (ES) č. 71/2008 z 20. decembra 2007 o založení spoločného podniku Čisté nebo (4),

               —

               so zreteľom na nariadenie Rady (EÚ) č. 558/2014 zo 6. mája 2014 o založení spoločného podniku Čisté nebo 2 (5), a najmä na jeho článok 1 ods. 2 a článok 12,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

               —

               so zreteľom na delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (7),

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A8-0094/2016),

               1.

               schvaľuje účtovnú závierku spoločného podniku Čisté nebo za rozpočtový rok 2014;

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku Čisté nebo 2, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 422, 17.12.2015, s. 17.

      (2)  Ú. v. EÚ C 422, 17.12.2015, s. 19.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 30, 4.2.2008, s. 1.

      (5)  Ú. v. EÚ L 169, 7.6.2014, s. 77.

      (6)  Ú. v. ES L 357, 31.12.2002, s. 72.

      (7)  Ú. v. EÚ L 38, 7.2.2014, s. 2.


title: Rozhodnutie Rady (EÚ) 2015/945 z 15. júna 2015, ktorým sa vymenúva nemecký náhradník Výboru regiónov

text:
               19.6.2015

               SK

               Úradný vestník Európskej únie

               L 154/12

         ROZHODNUTIE RADY (EÚ) 2015/945
   z 15. júna 2015,
   ktorým sa vymenúva nemecký náhradník Výboru regiónov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh nemeckej vlády,
   keďže:

               (1)

               Rada prijala 26. januára 2015 rozhodnutie 2015/116/EÚ (1) a 5. februára 2015 rozhodnutie 2015/190/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pani Helmy OROSZOVEJ sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Za náhradníka Výboru regiónov sa na zvyšný čas funkčného obdobia, ktoré trvá do 25. januára 2020, vymenúva:

               —

               pán Marcel PHILIPP, Oberbürgermeister der Stadt Aachen.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 15. júna 2015

            Za Radu

            predseda

         K. GERHARDS

      (1)  Ú. v. EÚ L 20, 27.1.2015, s. 42.

      (2)  Ú. v. EÚ L 31, 7.2.2015, s. 25.


title: Rozhodnutie Európskeho parlamentu (EÚ) 2017/1705 z 27. apríla 2017 o absolutóriu za plnenie rozpočtu Európskej agentúry pre bezpečnosť a ochranu zdravia pri práci za rozpočtový rok 2015

text:
               29.9.2017

               SK

               Úradný vestník Európskej únie

               L 252/295

         ROZHODNUTIE EURÓPSKEHO PARLAMENTU (EÚ) 2017/1705
   z 27. apríla 2017
   o absolutóriu za plnenie rozpočtu Európskej agentúry pre bezpečnosť a ochranu zdravia pri práci za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre bezpečnosť a ochranu zdravia pri práci za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť a ochranu zdravia pri práci za rozpočtový rok 2015 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória agentúre za plnenie rozpočtu za rozpočtový rok 2015 (05873/2017 – C8-0053/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 2062/94 z 18. júla 1994, ktorým sa zriaďuje Európska agentúra pre bezpečnosť a ochranu zdravia pri práci (4), a najmä na jeho článok 14,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV,

               —

               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A8-0116/2017),

               1.

               udeľuje absolutórium riaditeľke Európskej agentúry pre bezpečnosť a ochranu zdravia pri práci za plnenie rozpočtu agentúry za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľke Európskej agentúry pre bezpečnosť a ochranu zdravia pri práci, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 179.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 216, 20.8.1994, s. 1.

      (5)  Ú. v. EÚ L 328, 7.12.2013, s. 42.